Súradnice: 48°59′40″S 20°05′56″V﻿ / ﻿48,9945°S 20,0988°V﻿ / 48.9945; 20.0988

**Jedlinská** (1 074,7 m n. m.) je vrch v Kozích chrbtoch. Leží nad Vikartovcami, približne 10 km juhozápadne od Svitu. Severne od vrchu pramení rieka Hornád.

Poloha
------

Nachádza sa v strednej časti Kozích chrbtov, v geomorfologickom podcelku Važecký chrbát. Leží v Prešovskom kraji, v okrese Poprad a zasahuje na katastrálne územie obcí Šuňava a Vikartovce. Najbližšími sídlami sú južne ležiaca Liptovská Teplička a východne situované Vikartovce, severne sa nachádza Šuňava, Štrba a Lučivná. Hrebeňom a vrcholom vedie hranica ochranného pásma Národného parku Nízke Tatry.

Opis
----

Jedlinská leží v južnom výbežku pohoria a je súčasťou hrebeňa, ktorý vedie z masívu Krahulca (1 075 m n. m.) južným smerom a pokračuje cez Úplaz (1 555 m n. m.) na Kráľovu hoľu (1 946 m n. m.). Západným smerom leží Krahulec, Gregória (1 046 m n. m.) a Zlomené (1 103 m n. m.), južným Panská hoľa (1 429 m n. m.), Skorkovec (1 157 m n. m.) a Brdárová (1 107 m n. m.), východným Vysoký vrch (1 148 m n. m.), Krížový vrch (1 102 m n. m.), Kozí kameň (1 255 m n. m.) a Čierna (1 104 m n. m.) a severným Sviniarka (938 m n. m.), Valtierov vrch (918 m n. m.), Kolombiarok (900 m n. m.) a Piercok (978 m n. m.), no tiež tatranská Vysoká (2 547 m n. m.) či Gerlachovský štít (2 655 m n. m.). Západnú časť odvodňujú prítoky Čierneho Váhu v povodí rieky Váh, severné svahy sú pramennou oblasťou Hornádu a východnú a južnú odvodňuje Malý Hornád. Na vrchol nevedie značený turistický chodník.

### Výhľady

Vrch pokrýva nesúvislý lesný porast s mnohými odlesnenými plochami, ktoré umožňujú obmedzený rozhľad. Z vhodných lokalít je tak možné pozorovať okolité vrcholy Kozích chrbtov a blízkych Nízkych Tatier, no tiež Západné a Vysoké Tatry a Branisko.

Prístup
-------

Na vrchol nevedie značená turistická trasa, preto prístup je možný lesnými cestami z okolitých obcí. Západným úpätím vedie Čiernovážskou dolinou cyklotrasa z osady Čierny Váh do Liptovskej Tepličky.

Referencie
----------

1. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 39.
2. 1 2 3  *Nízke Tatry - Kráľova hoľa. Letná turistická mapa.* 1 : 50 000. Harmanec: VKÚ, a. s.
3. 1 2 3 4   *Mapový portál HIKING.SK* [online]. Denník N, [cit. 2022-09-24]. Dostupné online.
4. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-09-24]. Dostupné online.
5. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2022-09-24]. Dostupné online.
6. ↑   *Peakfinder* [online]. peakfinder.org, [cit. 2022-09-24]. Dostupné online.

Pozri aj
--------

* Važecký chrbát
* Kozie chrbty
* Zoznam vrcholov v Kozích chrbtoch

Externé odkazy
--------------

* Poloha na turistickej mape

| * z
* d
* u
Kozie chrbty |
| --- |
| Podcelky | 
* Važecký chrbát
* Dúbrava

 |
| Veľkoplošné chránené územie | 
* Národný park Nízke Tatry

 |
| Národné prírodné rezervácie | 
* Hranovnická dubina
* Turková

 |
| Prírodné rezervácie | 
* Baba
* Bôrik
* Primovské skaly

 |
| Národné prírodné pamiatky | 
* Zápoľná
* Važecká jaskyňa

 |
| Prírodné pamiatky | 
* Mašiansky balvan

 |
| Kultúrne a historické pamiatky | 
* Považská lesná železnica

 |
| Vybrané vrcholy Kozích chrbtovZoznam vrcholov | 
* Kozí kameň (1 255)
* Turková (1 179)
* Hošková (1 116)
* Brada (1 112)
* Nad Michalcovou (1 110)
* Slamená (1 106)
* Čierna (1 104)
* Krížový vrch (1 102)
* Jedlinská (1 091)
* Krahulec (1 075)
* Gregória (1 046)
* Krížna (1 023)
* Rígeľ (1 009)
* Zámčisko (921)

 |
| Sedlá Kozích chrbtov | 
* Muránsko
* Tabličky

 |